ła ze l'òpara pì conosùa de Antoine de Saint-Exupéry. Ła ze intrà łe òpare łetararie pì famoze del XX sècoło e inte łe pì vendùe de ła storia: ła ze stà stanpà in pì de 150 miłioni de copie in tuto el mondo. A ghe ze du varsion venete de l'òpara. El raconto el ze dedegà al puteło de na volta Léon Werth, amigo de l'autor. L'autor el ło ga scrito inte i USA co l'abitava inte ła "Bevin House" de Asharoken, Long Island, NY. El ze un raconto poètego che, so ła forma de na òpara łetararia pa tuzi, el ciapa de peto temi come’l senso de ła vita e el senjifegà de l'amor e de l'amicisia. Onji capìtoło de’l łibro el parla de un incontro che’l protagonista el fa co parsonaji defarenti tuti so pianeti defarenti. Onjun de sti parsonaji partegołari el łasa el prìnsipe picenin imagà de ła stranesa de i "grandi". A onji modo onjun de 'sti incontri el pol èsar interpretà come n'ałegorìa o un stereòtipo de ła sosietà moderna e contenporanea. A vołerla dir tuta, l'òpara ła ze na sorta de educasion sentimentałe.